এর সম্ভাব্য একটা সমাধান হতে পারে যে বিনিয়োগকারীর ব্যাকগ্রাউন্ড সম্পর্কে ভালোভাবে জানা। যাতে সংশ্লিষ্ট স্টার্টআপ সঠিক লগ্নিকারীকেই বেছে নিতে পারে। একইসঙ্গে সমান গুরুত্বপূর্ণ হল লগ্নির সময়টা বোঝা। মানে ঠিক কখন আপনার ব্যবসায় টাকাটা ঢালবেন। সেই হিসাবেই তহবিলের ব্যবস্থাটা রাখতে হবে। আসলে সমস্যাটা তখনই দেখা দেয় যখন কোনও স্টার্টআপ প্রিম্যাচিওর ফান্ডিংয়ের পথে যায়। সেক্ষেত্রে বিনিয়োগকারী বাড়তি সুবিধা পেয়ে যান। একটা উদারণ দিয়ে ব্যাপারটা বোঝানো যাক। ধরা যাক, একটি স্টার্টআপ আইডিয়াকে কাজে রূপ দিতে সবরকম প্রস্তুতি নিয়ে লগ্নি খুঁজছে। অন্যদিকে অন্য একটি স্টার্টআপ শুধুমাত্র আইডিয়ার ওপরেই দাঁড়িয়ে রয়েছে। এক্ষেত্রে প্রথমটিই কিন্তু প্রতিযোগিতামূলক দৃষ্টিতে লগ্নি পাওয়ার ক্ষেত্রে এগিয়ে থাকবে।